Die trots van Mangaung is egter sy vriendelike en gasvrye mense. Die inwoners van Bloemfontein handhaaf nog ’n waardering vir gesinswaardes en hoë lewenskwaliteit. Dit vind neerslag in ’n vreedsame atmosfeer kenmerkend van die hartjie van die Vrystaat. Die Rosestad is ’n lewendige stad met die hart en rustigheid van ’n groot dorp, die ekonomiese, mediese sorg en opvoedkundige kern van ’n uitgestrekte binnelandse streek in Suid-Afrika.
Vir studente wat graag die naglewe wil ondersoek, is daar, benewens ’n besige teaterlewe, ook volop klubs, restaurante, koffiekroeë en ander uithangplekke.
Diegene wat belangstel in astronomie, moet beslis die Boyden-sterrewag en die nuwe Naval Hill-planetarium besoek, wat gereeld inligtingsaande vir die publiek hou. Die nuwe Naval Hill-planetarium is die eerste digitale planetarium in Suid-Afrika.
Vir meer inligting oor die studie rigtings wat Die Universiteit van die Vrystaat bied, gaan na: Universiteit van die Vrystaat